google/wiki40b huggingface dataset:
Pancierniček oblúkopruhý

Pôvod

Pochádza z Južnej Ameriky (horné povodie Amazonky v Brazílii a Peru).
Taconnay

Poloha

Obec má rozlohu 8 km². Najvyšší bod je položený 316 m n. m. a najnižší bod 184 m n. m.

Obyvateľstvo

Počet obyvateľov obce je 73 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Himeros (syn Lakedaimona)

Himeros (starogr. Ἵμερος – Himeros, lat. Himerus) je v gréckej mytológii syn spartského kráľa Lakedaimona.
Himeros bol synom spartského kráľa Lakedaimona a nymfy Taygeté, dcéry obra Atlanta. Do mýtov sa zapísal hlavne tým, že sa voči svojej sestre Kleodike dopustil hanebnosti.
Himeros urazil bohyňu Afroditu a tá jednej noci v ňom prebudila takú neskrotnú náruživosť, že sa jej neubránil a nevedomky zbavil panenstva svoju vlastnú sestru Kleodiku. Keď precitol a zistil, čo sa stalo, vrhol sa do rieky, ktorú potom pomenovali po ňom. Ako sa s tým vyrovnala Kleodiké, antické pramene neuvádzajú.
Hyperbios zo Syrakúz

Hyperbios (starogr. Ὑπέρβιος – Hyperbios) bol v roku 420 pred Kr. olympijským víťazom v behu na jedno stadion.
Hyperbios zo Syrakúz bol na 90. olympijských hrách korunovaný olivovým vencom za víťazstvo v behu na jedno stadion. Podľa tradície sa beh na jedno stadion zaviedol už na počiatku hier, t. j. v roku 776 pred Kr. a zostal hlavným pretekom aj po zavedení ďalších súťažných disciplín. Menom víťaza tohto preteku sa označovala celá olympiáda.
Staroveký historik Diodoros zaznamenal jeho olympijské víťazstvo v súvislosti s datovaním jednotlivých vojenských zásahov (útoky na spojencov nepriateľa) a politických aktivít znepriatelených strán aténskej a spartskej koalície v jedenástom roku peloponézskej vojny. V roku 421 pred Kr. podpísali Aténčania a Sparťania 50 ročné prímerie, tzv. Nikiov mier. Grécky historik Thukydides uvádza, že „šesť rokov a desať mesiacov sa obidve strany zdržiavali vpádov na územie toho druhého, ale v iných oblastiach sa usilovali (keďže prímerie pokladali za neisté) škodiť jeden druhému čo najväčšmi. Nakoniec boli nútení porušiť mier, uzavretý po desiatich rokoch bojov, a otvorene vyhlásiť vojnu."
Binomická veta

Binomická veta je dôležitá matematická veta, vďaka ktorej môžeme n-tú mocninu dvoch sčítancov rozložiť na výraz súčtov n+1 sčítancov.

Veta vychádza z kombinatoriky.
Mayenne (Mayenne)

Poloha

Obec má rozlohu 19,88 km². Najvyšší bod je položený 159 m n. m. a najnižší bod 82 m n. m.

Obyvateľstvo

Počet obyvateľov obce je 13 226 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Maják na konci sveta

Obsah románu

Zo seriálu dobrodružných a fantastických Vernových kníh je tento príbeh o statočnom strážcovi argentínskeho majáku jeden z najpravdepodobnejších. Traja muži, Vasquez, Felipe a Moriz, sú ponechaní ako strážcovia nového majáku na malom ostrove Štátov (Isla de los Estados) v Atlantickom oceáne asi dvesto kilometrov severovýchodne od mysu Horn s tým, že budú za tri mesiace vystriedaní. Ostrov má však bohužiaľ ešte iného obyvateľa, a to bandu pirátov, vedenú mužom menom Kongre, ktorí si z ostrova urobia skrýšu pre svoju nakradnutú korisť. Piráti Felipeho a Morize zavraždia, zmocnia sa majáku a Vasquez je nútený utiecť do vnútra ostrova. Čoskoro kvôli nefunkčnosti majáka stroskotá pri ostrove loď, z ktorej sa ako jediný zachráni prvý dôstojník John Davis. Vasquez sa s ním dohovorí, že sa spoločne pirátom pomstia. Zo stroskotanej lode vyslobodia delo, pomocou ktorého zabránia pirátom odplávať. Tí sú nakoniec po príchode vojenskej lode s novými strážcami pochytaní. Porazený Kongre spácha samovraždu.

Filmové adaptácie

Podľa knihy bol v roku 1971 natočený americký film režiséra Kevina Billingtona The Light at the Edge of the World (Maják na konci sveta) s Kirkom Douglasom a Yulom Brynnerom v hlavných úlohách.
Džungľa (hra)

Pravidlá

Hracia doska sa skladá zo 7 stĺpcov a 9 radov polí. Na doske sa nachádzajú špeciálne polia: vodné plochy, pasce, brlohy. Každý z hráčov má k dispozícii 8 hracích kameňov, ktoré predstavujú rôzne zvieratá. Pred začatím hry sa kamene umiestnia na hraciu dosku do štartovacej pozície.

Pohyb kameňov

Základné možnosti pohybu sú pre všetky zvieratá rovnaké – o jedno pole horizontálne alebo vertikálne, ak je cieľové pole prázdne alebo obsadené zvieraťom súpera (a pokiaľ je povolené taký ťah urobiť, pozri nasledujúci odsek). Všeobecne platí, že každé zviera môže zjesť ľubovoľné nepriateľské rovnakej alebo nižšej sily (pre slona a myš platia špeciálne pravidlá). Zvieratá usporiadané od najsilnejších po najslabšie sú: slon, lev, tiger, leopard, vlk, pes, mačka, myš.
Slon je najsilnejšie zviera a môže zneškodniť všetky ostatné zvieratá okrem myši.
Lev môže robiť (ako prídavok k normálnym ťahom) skoky cez vodu. To znamená, že pokiaľ stojí tesne vedľa modrého štvorca a zodpovedajúci cieľový štvorec za vodou je prázdny alebo obsadený zvieraťom, ktoré môže zjesť, lev má možnosť urobiť skok. S jedinou výnimkou – nie je dovolené skákať cez pole obsadené myšou (hráčovou alebo súperovou).
Tiger má rovnaké skákacie schopnosti ako lev.
Leopard nemá žiadne špeciálne pohyby alebo vlastnosti.
Pes nemá žiadne špeciálne pohyby alebo vlastnosti.
Vlk nemá žiadne špeciálne pohyby alebo vlastnosti.
Kocúr nemá žiadne špeciálne pohyby alebo vlastnosti.
Myš je najzaujímavejšou figúrkou v tejto hre. Aj keď zastáva pozíciu najmenšieho a najslabšieho, dokáže zabiť slona (podľa povery, že myš môže vliezť slonovi do ucha a zožrať jeho mozog). Myš, ako jediné zviera, má tiež možnosť vliezť do vody a blokovať skoky leva alebo tigra. Ale, myš vo vode nesmie zabiť nepriateľského slona skokom z vody von, najprv musí urobiť iný ťah, ktorým sa z vody dostane. Myš vyliezajúca z vody môže zjesť iba inú myš.
Ján Petrikovich (lekár)

Životopis

Ľudovú školu navštevoval v Banskej Bystrici-Radvani a v Kremnici, 1861 – 1866 študoval na gymnáziu v Banskej Bystrici a 1866 – 1869 v Banskej Štiavnici, 1869 – 1876 na lekárskej fakulte univerzity vo Viedni, 1876 MUDr. Od roku 1876 súkromný lekár, od roku 1879 stoličný lekár, od roku 1889 primár stoličnej nemocnice a od roku 1891 aj vedúci zdravotnej agendy okresnej nemocenskej pokladnice v Martine. V lekárskej praxi sa uplatnil aj v špeciálnych disciplínach (chirurgia, pediatria, očné lekárstvo) a ako vedecko-výskumný pracovník, zaoberal sa aj ľudovým liečiteľstvom.
Odborník v numizmatike, archeológii, botanike, paleontológii a antropológii. Člen národných spolkov a vedeckých spoločností. Spoluzakladateľ a prvý podpredseda Muzeálnej slovenskej spoločnosti (MSS). Autor prác o ochrane zdravia detí a opatere dojčiat, o ľudovom liečiteľstve, úvahy o nákazlivých chorobách, odborných článkov a i.
Vesc

Poloha

Obec má rozlohu 40,48 km². Najvyšší bod je položený 1 448 m n. m. a najnižší bod 477 m n. m.

Obyvateľstvo

Počet obyvateľov obce je 284 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Slovenská esperantská federácia

Cieľ

Cieľom federácie je rozširovať a prakticky používať jazyk Esperanto, propagovať a používať ho v komunikácii, združovať ľudí s cieľom odstraňovať jazykovú diskrimináciu a propagovať Slovensko v zahraničí. Za týmto účelom federácia organizuje podujatia podporujúce používanie esperanta a vzdelávanie v tomto jazyku.

Činnosť

Slovenská esperantská federácia je najvyšším reprezentantom esperantského hnutia na Slovensku, je krajinskou organizáciou Svetového esperantského zväzu. SKEF zastrešuje viaceré miestne kluby, organizácie a jednotlivcov na Slovensku.
SKEF kandidovala na organizovanie 101. svetového kongresu esperanta (rok 2016) v Nitre. V auguste 2014, počas 99. svetového kongresu esperanta v Buenos Aires, vyhlásilo predsedníctvo UEA, že spomedzi 4 kandidátskych miest bola vybraná práve Nitra. Bol to tak prvý Svetový kongres esperanta na území Slovenska. Nad kongresom prebral záštitu prezident Andrej Kiska a bola vydaná špeciálna poštová známka s tematikou kongresu.

Ocenenia

V roku 2015 bola SKEF spomedzi krajinských esperantských organizácií Európskej únie vyhodnotená ako najúspešnejšia v informovaní o esperante a bola ocenená cenou Nadácie Cigno.

Dejiny

Po Nežnej revolúcii bolo esperantské hnutie na Slovensku oslabené. Po krátkom odmlčaní sa však esperantisti na Slovensku opäť združili a začali aktívne pracovať. Výsledkom bolo zvolanie Zakladajúceho kongresu Slovenskej esperantskej federácie (SKEF), ktorý sa uskutočnil v dňoch 31.5-1.6. 1997 v Pribyline. Za predsedu bol zvolený Juraj Gondžúr zo Žiliny.
Prvý kongres SKEF-u sa uskutočnil 29. - 31. mája 1998 v Košiciach. Za predsedu bol zvolený Ján Vajs z Liptovského Mikuláša. Ján Vajs počas svojho funkčného obdobia využíval svoje organizačné schopnosti, vytvoril dobrý priestor, ukázal smer a metódy, ako využiť súčasné možnosti, ktoré môžu byť priaznivé pre esperantské hnutie.
Druhý kongres SKEF-u sa uskutočnil 2. júna 2001 v Ružomberku. Počas kongresu bol zvolený za predsedu Milan Zvara z Popradu, dlhoročný aktívny esperantista a funkcionár. Jeho meno bolo známe tiež v zahraničí. Mnohých sprevádzal Európou počas expedícií, navštevoval Svetové kongresy a rozličné podujatia.
Začiatkom roku 2002 Zvara zomrel a bolo treba zvolať Mimoriadny kongres, ktorý sa uskutočnil 19. mája 2002. Do konca funkčného obdobia bola zvolená na funkciu predsedu Mária Tomašovičová z Nového Mesta nad Váhom.
Tretí kongrese SKEF-u  sa konal od 28. do 30. mája 2004 v Brezovej pod Bradlom. Za predsedu bol zvolený Juraj Gondžúr.
Na štvrtom kongrese, ktorý sa konal 24. - 27. mája 2007 v Martine, si slovenskí esperantisti pripomenuli sto rokov esperanta na Slovensku. Za nového predsedu bol zvolený Rastislav Šarišský.
Piaty kongres sa konal v roku 2010, šiesty v 2013, siedmy v apríli 2016.
Ifikles (mytológia)

Ifikles alebo Ifiklés alebo Ífiklés (starogr. Ἰφικλῆς – Ifikles/iný prepis Ífiklés, lat. Iphiclus) je v gréckej mytológii syn tirynthského kráľa Amfitryóna a jeho manželky Alkmény.
Bol nevlastným bratom najväčšieho hrdinu gréckych mýtov Herakla, ktorého otcom bol boh Zeus. Ten zviedol Alkménu tak, že na seba vzal podobu jej manžela.
Ifikles bol jedným z účastníkov honu na kalydónskeho diviaka, ktorý usporiadal hrdina Meleagros, po boku Herakla bojoval s élidským kráľom Augeiom a zúčastnil sa s ním i vojny proti trójskemu kráľovi Laomedontovi.
Ifikles mal troch synov, z toho dvoch starších mu zabil Herakles, keď na neho bohyňa Héra zoslala šialenstvo. Najmladší syn Iolaos sa stal neskôr Heraklovým priateľom a tiež manželom Heraklovej prvej ženy Megary. Za vraždu detí musel potom Herakles očistiť svoju dušu podľa vyloženej veštby, v službách mykénskeho kráľa Eurysthea, ktorý mu zadal dvanásť ťažkých úloh. Iolaos pomohol Heraklovi pri plnení jeho druhej úlohy, v boji s lernskou Hydrou.
Olmiccia

Poloha

Obec má rozlohu 11,22 km². Najvyšší bod je položený 560 m n. m. a najnižší bod 38 m n. m.

Obyvateľstvo

Počet obyvateľov obce je 103 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Prilba Attica

Dejiny a vzhľad

Prilba Attica vznikla pravdepodobne niekedy v 4. stor. pred Kr., takže ide o pomerne novší typ gréckej prilby. Svojim vzhľadom bola podobná, ako chalkidský typ, líšil sa od nej iba lícnicami, ktoré boli zavesené na pántikoch a tým, že nemala chránič nosa.
Attický typ bol viac populárny medzi gréckymi mestami na juhu Itálie, zatiaľ čo v materskom Grécku sa preferovala Korintská prilba, či Frýgska prilba. Attica mohla obsahovať aj pevný chochol. Od italských Grékov túto prilbu prevzali Etruskovia a aj Italické kmene (medzi nimi aj Rimania).
Z určitých vyobrazení na umeleckých pamiatkach helenistických ríš nachádzame vyobrazenie tejto prilby, ktorá má teraz vždy chochol a taktiež na čelnej časti ozdobný štít. Medzi Rimanmi sa v období republiky používala táto prilba so štítom a chocholom, no používali sa aj jednoduché typy, pre radových vojakov a kavaléristov (jazdcov). Tieto generálske prilby mali charakteristický spomínaný čelný štít, na ktorom bol znak – rímsky orol a neslúžili na zakrytie očí. Lícnice boli teraz u generálskych typov užšie. Objavujú sa aj rímske atticy z hrubej kože, alebo koža kombinovaná s medenými, či zlatými prvkami.
Klasický, nezdobený typ sa vyradil v 1. stor. po Kr., kedy ho nahradili prilby typu Coolus a Galea. Zdobený generálsky typ nosili všetci tribúni, legáti, cisári a iní vysokí velitelia až do 5. stor., možno aj v neskorších obdobiach, no tu ich už nahradzujú generálske neskororímske Spangenhelm. Attica sa prisudzovala aj praetoriánom, no v súčasnosti je jasné, že išlo iba o archaizujúce umelecké vyobrazenia. Attica sa v umeleckých pamiatkach často dáva aj bežným vojakom.
Montoulieu (Hérault)

Poloha

Obec má rozlohu 16,1 km². Najvyšší bod je položený 522 m n. m. a najnižší bod 159 m n. m.

Obyvateľstvo

Počet obyvateľov obce je 160 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rodný dom Ľudovíta Štúra a Alexandra Dubčeka

1. časť expozície

Expozícia bola otvorená 31. októbra 1965 pri príležitosti 150. výročia narodenia Ľ. Štúra. Je venovaná jeho rodine a mladosti. Informuje najmä o Štúrových mladých rokoch v Uhrovci, ale aj o rodičoch a súrodencoch, ktorí sa tiež zúčastňovali na budovaní slovenskeho povedomia a kultúry.

2. časť expozície

Po rozsiahlej rekonštrukci je roku 1979 sprístupnená rozšírená expozícia, ktorá interpretuje Štúrove diela a venuje sa ich hodnotám a osudom. Tiež sa venuje jeho účinkovaniu v spoločenskom živote Slovákov a jeho zveľaďovaniu spisovnej slovenčiny. Ďalej pripomína pôsobenie Ľudovíta Štúra na jeho miestach pôsobenia na Slovensku.

3. časť expozície

Otvorili ju v novembri 1995 a tvorí ju pamätná izba Alexandra Dubčeka, ktorý sa v tomto dome narodil 106 rokov po narodení Ľ. Štúra. V expozícii sú zachytené významné medzníky jeho života.
Saint-Sigismond (Vendée)

Poloha

Obec má rozlohu 10,46 km². Najvyšší bod je položený 11 m n. m. a najnižší bod 1 m n. m.

Obyvateľstvo

Počet obyvateľov obce je 413 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Confrançon

Polohopis

Confrançon má rozlohu 18,17 km². Najvyšší bod je položený 224 m n. m. a najnižší bod 192 m n. m.

Obyvateľstvo

Confrançon má 1114 obyvateľov (2009).
Graf vývoja obyvateľstva:
Zdroje: INSEE
Nikolaj Vladimirovič Davydenko

Kariéra

Davydenko sa stal profesionálom v roku 1999. V roku 2000 hrál hlavne na Futures Tour, kde získal jeden titul a trikrát sa dostal do finále. Na ATP okruh vstúpil v júli 2000 ako devätnásťročný, keď na turnaji v Amsterdame sa ako kvalifikant prebojoval do semifinále. Neskôr v auguste získal svoj prvý challengerový titul v Mönchengladbachu.

2001 - 2003

V roku 2001 debutoval na grandslamovom turnaji, keď na Australian Open prehral v 2. kole s bývalou svetovovou jednotkou Patrickom Rafterom v štyroch setoch. Na turnaji v Dallase si poranil bedrovú chrbticu a po dobu šiestich týždňov sa liečil zo zranenia. Po zranení sa vrátil, aby vyhral dva challengerové tituly v Ulme a Istanbule. V roku 2002 Davydenko pravidelne hrával na turnajoch ATP pozoruhodnejší výsledok však nedosiahol. V septembri získal svoj štvrtý challengerový titul v Štetíne. Rok 2003 začal víťazstvom na turnaji v Adelaide, keď vo finále porazil Belgičana Kristofa Vliegena. Bol to jeho prvý ATP titul. V apríli získal druhý titul, keď na antuke v Estorile, porazil vo finále argentínčana Agustína Calleriho. V Sankt Pöltene sa neskôr prebojoval do finále a na turnaji v Barcelone do štvrťfinále čo mu pomohlo dostať sa premiérovo do Top 50 rebríčka ATP.

2004

Jeho hra sa zlepšovala aj v roku 2004, keď druhý rok po sebe ziskal dva tituly ATP. Po pomalom štarte do sezóny sa v Monte Carlo prebojoval do štvrťfinále a o týždeň neskôr vyhral turnaj v Mníchove. V októbri dosiahol víťazstvo na domácej pôde v Moskve, kde zvíťazil v dvojhre, ale aj vo štvorhre (partner Igor Andrejev). Na konci sezóny sa prebojoval do Top 30 rebríčka ATP.

2005

V roku 2005 sa na Australian Open prvýkrát prebojoval do štvrťfinále Grand Slamu, a v máji na turnaji v Sankt Pöltene získal svoj 5. titul, keď vo finále porazil domáceho favorita Jürgena Melzera. Na French Open potom v semifinále prehral s neskorším víťazom argentínčanom Marianom Puertom po päťsetovem boji 3-6 7-5 6-2 4-6 4-6, ktorý bol potom v decembri 2005 potrestaný exemplárnym zákazom štartu na 8 rokov za opakovaný dopingový prehrešok. Aj to mu stačilo aby sa po French Open prvýkrát dostal do Top 10 rebríčka ATP.
Piedigriggio

Poloha

Obec má rozlohu 10,43 km². Najvyšší bod je položený 770 m n. m. a najnižší bod 200 m n. m.

Obyvateľstvo

Počet obyvateľov obce je 140 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Štátna cesta 1 (Maďarsko)

História

Cesta bola vystavaná v 50. rokoch 19. storočia ako súčasť štátnej dopravnej cesty Budapešť-Viedeň (maď. Budapest-Bécs állami közlekedési út). Išlo o prašnú cestu, ktorá postačovala vtedajším podmienkam a hustote dopravy. Neskôr však, v súvislosti so vznikom automobilu, vznikli úvahy o jej prebudovaní na betónovú, resp. bezprašnú komunikáciu. Plány však narušila prvá svetová vojna a ťažká hospodárska situácia krajiny počas hospodárskej krízy v 20. rokoch. Výstavba betónovej cesty sa začala až po konsolidácií ekonomiky Maďarska na prelome 20. a 30. rokov. 
Druhá svetová vojna a ustupujúca nemecká armáda zanechali túto cestu v katastrofálnom stave. Po ukončení vojny boli vystavané dočasné mosty a vykonané najnutnejšie úpravy, aby bola doprava po nej vôbec možná. Koncom 40. rokov sa začala generálna rekonštrukcia cesty, ktorá bola ukončená v roku 1953.
Až do 70. rokov bola štátna cesta 1 hlavnou tepnou na trase Budapešť-Viedeň. Jej funkciu postupne prebrala diaľnica M1, ktorá bola dokončená v roku 1996.
Apriórna nazeracia forma

Apriórna nazeracia forma (nem. apriorische Anschauungsform) je predskúsenostná, od skúsenosti nezávislá forma nášho zmyslového nazerania, ktorá umožňuje nášu skúsenosť. Termín apriórna nazeracia forma zaviedol Immanuel Kant.
Podľa Kanta je to predskúsenostný útvar, existujúci v nášej mysli nezávisle od skúsenosti a umožňujúci skúsenosť. Apriórnymi nazeracími formami sú priestor a čas (cf. priestor podľa Kanta a čas podľa Kanta).
Monêtier-Allemont

Poloha

Monêtier-Allemont má rozlohu 7,15 km². Najvyšší bod je položený 1 373 m n. m. a najnižší bod 530 m n. m.

Obyvateľstvo

Monêtier-Allemont má 325 obyvateľov (2009).
Graf vývoja obyvateľstva:
Zdroje: INSEE
Douaumont

Poloha

Obec má rozlohu 6,14 km². Najvyšší bod je položený 395 m n. m. a najnižší bod 240 m n. m.

Obyvateľstvo

Počet obyvateľov obce je 7 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Celio

Celio, alebo latinsky: Collis Caelius je jedným zo siedmich pahorkov, na ktorých bol postavený antický Rím.
Za vlády Tulla Hostilia bola celá populácia Alby Longy násilne presídlená práve na Celio. Počas trvania rímskej republiky bolo Celio módnou obytnou štvrťou, v ktorej bývali predovšetkým bohatí Rimania.
Na Celiu sa taktiež nachádza Kostol svätého Jána Lateránskeho.
Mallemort

Poloha

Obec má rozlohu 28,16 km². Najvyšší bod je položený 225 m n. m. a najnižší bod 99 m n. m.

Obyvateľstvo

Počet obyvateľov obce je 5925 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mrenka perleťová

Pôvod

Pochádza z juhovýchodnej Ázie (Sumatra).
Jiří Drahoš

Životopis

Detstvo prežil v Jablunkove v Sliezsku, kde v roku 1967 maturoval na strednej všeobecnovzdelávacej škole. O päť rokov neskôr vyštudoval fyzikálnu chémiu na Vysokej škole chemicko-technologickej v Prahe a následne nastúpil do Ústavu chemických procesov Česko-slovenskej akadémie vied. V odbore chemické inžinierstvo sa habilitoval v roku 1994 a deväť rokov potom bol menovaný profesorom. V období 2009 až 2017 zastával funkciu predsedu Akadémie vied Českej republiky.
V októbri 2012 mu prezident Českej republiky Václav Klaus udelil Medailu za zásluhy o štát v oblasti vedy. Čestné doktoráty obdržal od Slovenskej technickej univerzity a Univerzity v Kóbe.

Kandidatúra na prezidenta Českej republiky

Dňa 28. marca 2017 verejne oznámil svoj záujem kandidovať v prezidentských voľbách 2018. V novembri 2017 sa vďaka 141 234 podpisom od občanov stal jedným z deviatich prezidentských kandidátov.
Prezentuje sa hlavne ako osobnosť s ambíciou spájať spoločnosť, konať v duchu ústavy a pozdvihovať českú vedu a vzdelávanie. Medzi Drahošove hlavné vízie patrí aktívna úloha Česka v rámci Európskej únie, jej ukotvenie na Západe, zodpovedný prístup ku krajine a životnému prostrediu, podpora ľudskej vynaliezavosti a tvorivosti ako jediného „obnoviteľného zdroja“ českého bohatstva.
V prvom kole volieb sa umiestnil na druhom mieste so ziskom 1 369 601 hlasov (26,6 %). Spolu s Milošom Zemanom, od ktorého ho delil rozdiel 615 946 hlasov, postúpil do druhého kola. V druhom kole získal 48,63% hlasov, za prezidenta bol zvolený Miloš Zeman.

Osobný život

Je ženatý, s manželkou Evou (* 1951), s ktorou sa zoznámil počas štúdia v Prahe, majú dve dcéry – Radku (* 1979) a Lenku (* 1981). Eva Drahošová pracovala ako knihovníčka, naposledy v knižnici Výzkumného ústavu vodohospodářského T.G. Masaryka. V čase vyhlásenia prezidentskej kandidatúry svojho manžela bola už sedem rokov na dôchodku.
Daňový raj

Daňový raj alebo daňová oáza je štát alebo oblasť s nízkym zdanením, ktorý umožnuje podnikateľom a osobám možnosti vyhýbať sa daňovej povinnosti, iná definícia: „oblasť alebo krajina v ktorej dôchodky a bohatstvo podliehajú nízkym, prípadne vôbec žiadnym daniam a ktoré majú rozvinuté antitrastové zákonodarstvo, takže disponovanie aktívami je tam mimoriadne výhodné“.

Postoj ostatných štátov

Štáty s vyšším zdanením považujú daňové raje za hrozbu, pretože tie môžu odlákať z nich ekonomické aktivity.
Jozef Karol Pertes

Životopis

Študoval na piaristických školách v Prievidzi, Nemeckom Pravne, Kecskeméte a 1797 v Banskej Bystrici. Vyučoval u piaristov, 1803 prestúpil k premoštrátom, 1818-1819 riaditeľ gymnázia v Rožňave, od roku 1820 člen premoštrátskeho konventu v Lelesi. Venoval sa lat. príležitostnej, gratulačnej a oslavnej poézii, autor šk. hier, žartovných dialógov a scénok didaktického obsahu, z kt. vyniká slov. rozhovor o voľbe povolania.
Pontificio Istituto Biblico

Pontificio Istituto Biblico alebo lat. Pontificium Institutum Biblicum (dosl. Pápežský biblický inštitút) je vysokoškolská inštitúcia Svätej stolice sídliaca v Ríme, ktorá je zameraná predovšetkým na štúdium biblistiky. Výučba prebieha v talianskom a anglickom jazyku. Po celú dobu svojej existencie je inštitút vedený Spoločnosťou Ježišovou.

Rím

Inštitút bol založený 7. mája 1909 konštitúciou pápeža Pia X. V začiatkoch nemal právomoc udeľovať akademické tituly, ale len pripravoval študentov ku skúškam pred Pápežskou biblickou komisiou. Od roku 1916 inštitút udeľoval licenciát menom Pápežskej biblickej komisie a v roku 1930 sa úplne osamostatnil, pričom mu bolo súčasne priznané oprávnenie udeľovať doktorát.
Pôvodne sa inštitút nečlenil na fakulty, no v roku 1932 bola založená Fakulta pre štúdium starovekého Blízkeho východu, pričom pôvodná časť školy sa začala označovať ako Fakulta biblických štúdií. Veľkým kancelárom inštitútu je prefekt Kongregácie pre katolícku výchovu. Vicekancelárom je generálny predstavený Spoločnosti Ježišovej.

Jeruzalem

Od roku 1927 má Pontificio Istituto Biblico pobočku v Jeruzaleme tvorenú zázemím pre ubytovanie vyučujúcich a študentov, knižnicou a múzeom. Študenti inštitútu môžu v rámci svojho štúdia v Jeruzaleme navštevovať tiež kurzy na Hebrejskej univerzite, Francúzskej biblickej a archeologickej škole (Jeruzalemskej biblickej škole) alebo absolvovať kurzy v inštitúte Studium Biblicum Franciscanum.
Inchy

Poloha

Obec má rozlohu 3,9 km². Najvyšší bod je položený 139 m n. m. a najnižší bod 104 m n. m.

Obyvateľstvo

Počet obyvateľov obce je 726 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Wassigny (obec)

Polohopis

Wassigny má rozlohu 6,79 km². Najvyšší bod je položený 161 m n. m. a najnižší bod 137 m n. m.

Obyvateľstvo

Wassigny má 987 obyvateľov (2009).
Graf vývoja obyvateľstva:
Zdroje: INSEE